|  |  |
| --- | --- |
|  |  *See artikkel räägib kergejõustiklasest; botaaniku kohta vaata artiklit Lisa Gelius-Dietrich* |

---

Lisa Gelius (esimene paremalt) 1931. aastal
**Lisa Gelius** (õieti **Elisabeth Gelius**; 23. juuli 1909 München – 14. jaanuar 2006) oli saksa kergejõustiklane.

Lisa Gelius pärines jõukast kodust. Tema elukutseks märgiti "peretütar" *(Haustochter*). Tema isa oli muuseumi Deutsches Museum ehituse töödejuhataja ja direktor. 

Enne kergejõustiklaseks hakkamist tegeles Lisa ujumisega ning oli andekas tennisemängija ja vehkleja.

Saavutused
----------

### Rahvusvahelised tiitlivõistlused

* 1930, naiste maailmamängud Prahas:
	+ 60 m jooks: teine (7,8)
	+ 100 m jooks: kolmas (12,6)
	+ 4×100 m teatejooks: esimene (49,9 s, Saksamaa võistkonnas koos Rosa Kellneri, Agathe Karreri ja Luise Holzeriga)
* 1934, naiste maailmamängud Londonis
	+ odavise: esimene (42.23)
* 1938: kergejõustiku Euroopa meistrivõistluste naiste võistlused Viinis
	+ 80 m tõkkejooks: teine (11,7)
	+ odavise: esimene (45.58; 18. september)

### Saksamaa meistrivõistlused

Ta tuli aastatel 1928–1940 12 korda Saksamaa meistriks: 

* 1928: 4×100 m teatejooks
* 1929: 100 m jooks, 200 m jooks, 4×100 m teatejooks
* 1930: 100 m jooks, 4×100 m teatejooks
* 1937: odavise
* 1938: 80 m tõkkejooks, odavise
* 1939: odavise
* 1940: odavise, viievõistlus

Teatejooksu võitis ta kõigil kolmel kohal klubi TSV 1860 München koosseisus. Võistkonda kuulusid veel Rosi Kellner ning Holzer ja Karrer. Lisa Gelius jooksis viimases vahetuses. 

Odaviskes tuli ta 1932. aastal kolmandaks ja 1934. aastal teiseks. Viievõistluses tuli ta 1932. 1937. ja 1938. aastal teiseks ning 1943. aastal kolmandaks. 100 m jooksus tuli ta 1927. aastal teiseks. 200 m jooksus tuli ta 1930. aastal teiseks. 

### Rekordid

15. juulil 1928 osales ta Berliinis naiste 4×100 m teatejooksu maailmarekordi 49,8 püstitamisel. 

30. juunil 1929 kordas ta Mannheimis mitteametlikult mitteametlikku naiste 100 m jooksu maailmarekordit 12,1. See oli ühtlasi Euroopa rekord. 

21. juulil 1929 osales ta Frankfurdis naiste 4×100 m teatejooksu maailmarekordi 49,0 püstitamisel.

Aastal 1929 püstitas ta ka Baieri rekordi odaviskes (32.48). 

20. juulil 1930 osales ta Nürnbergis naiste 4×100 m teatejooksu maailmarekordi 49,0 püstitamisel.

9. septembril 1934 püstitas ta Münchenis maailmarekordi 62.43 odaviskes mõlema käega. 

14. juunil 1936 püstitas ta naiste odaviskes Saksamaa rekordi 45.22. 

30. juulil 1938 kordas ta Breslaus (praegu Wrocław) kolmanda sportlasena Ruth Engelhardi maailmarekordit 80 m tõkkejooksus 11,6.

11. septembril 1938 püstitas ta naiste odaviskes uue Saksamaa rekordi 45.74.

Hilisem sportlaskarjäär
-----------------------

Berliini olümpiamängudel 1936 ei saanud ta vigastuse tõttu võistelda. 

Lisa Gelius jätkas võistlemist ka pärast Teist maailmasõda kuni 1952. aastani. Aastal 1950 tuli ta Saksamaa meistrivõistlustel viiendaks.

Isiklikud rekordid
------------------

* 100 m jooks: 12,1 (Euroopa rekord; 30. juuni 1929 Mannheim)
* 200 m jooks: 25,3 (1930)
* 80 m tõkkejooks: 11,6 (1938)
* kuulitõuge: 12.24 (1932)
* kettaheide: 37.09 (1932)

Tulemuste dünaamika
-------------------

### 100 m jooks

* 1927: 12,8
* 1928: 12,6
* 1929: 12,1
* 1930: 12,2
* 1931: 12,8
* 1932: 12,3
* 1933: 12,4
* 1934: 12,4
* 1935: 12,7
* 1936: 12,6
* 1937: 12,5
* 1938: 12,3

### Odavise

* 1928: 31.66
* 1929: 32.48
* 1930: 36.15
* 1932: 40.02
* 1933: 39.32
* 1934: 42.23
* 1935: 42.95
* 1936: 43.41
* 1937: 43.41
* 1939: 45.07
* 1940: 44.19
* 1941: 43.97
* 1942: 40.26
* 1948: 36.76
* 1949: 39.15
* 1950: 40.51
* 1951: 39.11
* 1952: 37.53

Pärast sportlaskarjääri
-----------------------

Elisabeth Gelius töötas mitmes Müncheni koolis kehalise kasvatuse õpetajana. 56-aastaselt tegi ta ära ladina keele eksami *großes Latinum*. Ta töötas umbes 30 aastat Baieri liidumaa spordiliidu ametnikuna. 

Elu lõpus elas ta Tegernsee ääres. Ta mängis kirglikult börsil.

Spordiklubid
------------

Algul (1926–1931) kuulus ta spordiühingusse TSV München 1860, kus oli loodud esimene naistesektsioon Saksamaal, alates 1932. aastast ühingusse Turnerschaft Jahn München. Pärast sõda kuulus ta alates 1. jaanuarist 1948 klubisse MTV 1879 München.

Tunnustus
---------

* 1954 Saksa Kergejõustikuliidu kuldnõel

Isiklikku
---------

Lisa Geliuse kasv oli 168 cm ja võistluskaal 62 kg.

Välislingid
-----------

* Foto